PREDŠKOLSKA USTANOVA"NAŠA RADOST"

SUBOTICA, ANTONA AŠKERCA 3

DEL. BR: 2923/SR

DANA: 01.10.2015.

**ZAPISNIK**

VI sednica Saveta roditelja održana je 01.10.2015. godine u sali 1, Nova Opština u Subotici, sa početkom u 17,00h.

Pomoćnik direktora Snežana Flego je otvorila sastanak utvrđivanjem kvoruma.

Na sastanku su prisustvovali sledeći članovi:

|  |  |  |
| --- | --- | --- |
| **Redni broj** | **NAZIV OBJEKTA** | **PREDSTAVNIK SAVETA RODITELJA** |
|  | **ALISA** | VUKMANOV LADISLAVA |
|  | **BAMBI Mala Bosna** |   |
|  | **KOCKICA Bajmok obdanište** | ERAK RADMILA |
|  | **LANE Rata Bajmok** | LUKIĆ SANJA |
|  | **NAŠ BISER M. Radanovac** | USKOKOVIĆ MARIJA/ PASZTOR KRISZTINA |
|  | **PETAR PAN D. Tavankut** | SKENDEROVIĆ JELENA |
|  | **SANDA MARJANOVIĆ Prozivka** | BORO OSTOJIĆ |
|  | **ŠUMICA I krilo** | STOJAKOVIĆ ALEKSANDRA |
|  | **ŠUMICA II krilo** |  |
|  | **ŠUMICA jasle** |  JELIĆ SONJA |
|  | **SUNČICA Bajmok Zabavište** |  |
|  | **ZEKA Gat** | ŠIMON LIDIJA |
|  | **BAJKA O.Š. "S. Ištvan"** | JURČAK IZABELA |
|  | **DUGA Hajdukovo** | UGRENOVIĆ ALEKSANDRA |
|  | **KALIMERO Novi Palić** | CZISZAR M. ANNA |
|  | **KEKEC Stari Palić** | ŠEREŠ ERIKA |
|  | **KOLIBRI I.G.K** |  |
|  | **LABUD Šupljak** | MIKOVIĆ MIRELA |
|  | **LASTAVICA Senćansko** | DULIĆ MAJA |
|  | **LEPTIRIĆI S.Ištvan III km** |  |
|  | **MAK ĐERĐ Čikoš Bela** | BAŠIĆ STEVO |
|  | **PALČICA Tolstojeva** | LUJIĆ IVANA |
|  | **PINOKIO V. Radanovac** | BREZOVSKI TAMARA |
|  | **PLAVI ZEC 15. Maj** | ŠĆEPANOVIĆ LJUBICA |
|  | **POLETARAC Matija Gubec** | BOGDANOVIĆ GORDANA |
|  | **MARIJAI MARIA** |   |
|  | **VEVERICA Frankopanska** | DAVČIK DUTINA SNEŽANA |
|  | **BUBAMARA Gajeva** | UZELAC VESELIN |
|  | **CICIBAN Novi Ker** | SUPLIĆ SLOBODANKA  |
|  | **HAJDI Mali Bajmok** | ILEŠ ZOLTAN |
|  | **MARIJA PETKOVIĆ SUNČICA** | KUJUNDŽIĆ JOSIP |
|  | **MALA SIRENA Zorka** | HORVAT CINGLER SNEŽANA |
|  | **MALI PRINC** |   |
|  | **MANDARINA** | BAIĆ IGOR |
|  | **MASLAČAK** | IVKOVIĆ ZVONIMIR |
|  | **MAŠTALICA VIII Vub** | RAPIĆ DIJANA |
|  | **MORSKA ZVEZDA S. Žednik** | VOJNIĆ HAJDUK ĐURĐICA |
|  | **PERA DETLIĆ St. Ker** | TEMUNOVIĆ SRĐAN |
|  | **SNEŽANA Makova Sedmica** |  |
|  | **SUNCE N.Žednik** | LATKI JASMINA |
|  | **ZVEZDICE Zorka** | HORVAT ANDREA |
|  | **ZVONČICA** | BAŠIĆ PALKOVIĆ ZORAN |
|  | **KLARA B. Dušanovo** |   |
|  | **MARIJA PETKOVIĆ BISER** | ZORAN VUKMANOV ŠIMOKOV |
|  | **JAGODICA** | HUBER EDINA |
|  | **VISIBABA** | KOČIŠ NEVENKA |
|  | **ZLATNA RIBICA** | MILANKOVIĆ JASMINA |
|  | **BALONČIĆI BIKOVO** | ROŠTAŠ KATARINA |
|  | **NEVEN** | ĆETKOVIĆ ZORAN |
|  | **PEPELJUGA** |  |
|  | **MARIJA PETKOVIĆ – BISER** | VUKMANOV ŠIMOKOV JOSIPA |
|  | **CVETIĆI** |  |
|  | **LOPTICA** | ŠIMON DARKO |
|  | **SUNCOKRET** |  |
|  | **SENICA** |  |

 Na sastanku su osim članova Saveta roditelja, prisustvovali ispred Ustanove:

1. Jašo Šimić, direktor ustanove
2. Snežana Flego, pomoćnik direktora
3. Mirjana Gurinović, pomoćnik direktora za I pedagošku jedinicu
4. Violeta Lošonci Sluka, pomoćnik direktora za II pedagošku jedinicu
5. Dajana Šimić, pomoćnik direktora za III pedagodšku jedinicu
6. Nino Koledin, sekretar ustanove
7. Andrea Vlaović Kovačev, medicinska sestra na preventivi
8. Kristina Tokodi Križan, lice za bezbednost i zdravlje na radu.

Nakon što je kvorum utvrđen, pročitan je dnevni red.

DNEVNI RED:

1. Usvajanje zapisnika sa prethodne sednice Saveta roditelja;
2. Izveštaj o radu Predškolske ustanove „Naša radost“ za školsku 2014./2015. godinu (nalazi se na sajtu: [www.nasaradost.edu.rs](http://www.nasaradost.edu.rs))
3. Plan rada za 2015./2016. godinu (nalazi se na sajtu [www.nasaradost.edu.rs](http://www.nasaradost.edu.rs))
4. Radni listovi – akreditovana izdanja
5. Higijenski paket – sadržaj po uzrastima
6. Osiguranje dece
7. Razno.

Na početku sastanka Saveta roditelja izabran je predsednik Saveta roditelja. To je roditelj iz vrtića „Naš Biser“, Uskoković Marija, profesor mađarskog i engelskog jezika.

 Za zamenika predsednika Saveta roditelja izabran je roditelj iz vrtića „Bubamara“ Veselin Uzelac, presednik udruženja ratnih vojnih invalida.

 Oba roditelja su se dobrovoljno prijavila sa vršenje ove funkcije. Izbor je jednoglasno usvojen.

***Ad.1. Usvajanje zapisnika sa prethodne sednice Saveta roditelja***

Pristupilo se glasanju usvajanja zapisnika sa prethodnog sastanka Saveta roditelja i jednoglasno je doneta sledeća odluka:

**ODLUKA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Članovi Saveta roditelja su većinom glasova prisutnih članova usvojili zapisnik.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 ***Ad.2.* Izveštaj o radu Predškolske ustanove „Naša radost“ za školsku 2014./2015. godinu (nalazi se na sajtu:** [**www.nasaradost.edu.rs**](http://www.nasaradost.edu.rs)**)**

Snežana Flego, pomoćnik direktora, pročitala je Izveštaj o radu Predškolske ustanove „Naša radost“ za školsku 2014./2015. godine.

Izveštaj o radu Predškolske ustanove „Naša radost“ za školsku 2014./2015. godinu je dat na glasanje.

Savet roditelja je jednoglasno doneo sledeću odluku:

**ODLUKA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članovi Saveta roditelja su jednoglasno usvojili Izveštaj o radu Predškolske ustanove „Naša radost“ za školsku 2014./2015. godinu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Ad.3. Plan rada za 2015./2016. godinu (nalazi se na sajtu*** [***www.nasaradost.edu.rs***](http://www.nasaradost.edu.rs))

Snežana Flego, pomoćnik direktora, pročitala je Plan rada Predškolske ustanove „Naša radost“ za 2015./2016. godinu.

Plan rada Predškolske ustanove „Naša radost“ za 2015./2016. godinu dat je na glasanje.

Savet roditelja je jednoglasno doneo sledeću odluku:

**ODLUKA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članovi Saveta roditelja su jednoglasno usvojili Plan rada Predškolske ustanove „Naša radost“ za 2015./2016. godinu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Ad.4. Radni listovi – akreditovana izdanja***

Snežana Flego, pomoćnik direktora je izvestila roditelje da su radni listovi namenjeni isključivo za uzrast dece starije i najstarije grupe.

Takođe je rečeno je svojevremeno bila formirana komisija za odabir radnih listova, međutim, sada su je postupak nabavke istih pojednostavljen tako što sve izdavačke kuće moraju biti akreditivane od strane Ministarstva prosvete.

***Ad.5. Higijenski paket – sadržaj po uzrastima***

Andrea Vlaović Kovačev, medicinska sestra na preventivi pročitala je roditeljima koji higijenski materijal je potrebno doneti za dete, za prvo i drugo polugodište i celu školsku godinu, u zavisnosti od uzrasta deteta.

Takođe, predstavljen je i način nabavke higijenskog paketa „Kimberly Clark“ i mogućnost da se roditelji odluče za ovakav tip snabdevanja higijenskim materijalom.

Prilog 1: Higijenski materijal za decu 2015./2016.

***Ad.6. Osiguranje dece***

Snežana Flego, pomoćnik direktora, informisala je roditelje o osiguranju dece u Predškolskoj ustanovi „Naša radost“.

Prilog 2: Obaveštenje roditeljima o osiguranju dece

***Ad. 7. Razno***

***Pitanje roditelja zašto nije objavljena pobeda deteta na likovnom konkursu?***

Snežana Flego je dala odgovor da što se likovnih konkursa tiče, odgovorna osoba za to u našoj Ustanovi jeste saradnik za likovno vaspitanje.

Takođe, rekla je da svako dete koje osvoji nagradu, bez obzira gde, u kom gradu, mora biti obavešteno.

Zaključeno je da će se kontaktirati saradnik za likovno vaspitanje kako bi sakupila neophodne podatke vezane za ovaj slučaj i doda u *Aneks* Izveštaja o radu Predškolske ustanove „Naša radost“ za školsku 2014./2015. godinu.

***Rasprava u vezi održavanje časova stranog jezika u vrtiću van radnog vremena.***

Snežana Flego je rekla da vaspitači nisu u mogućnosti održavati časove učenja stranog jezika deci za vreme svog radnog vremena kao i da ne mogu uzimati naknadu za ovu svrhu unutar svog radnog vremena. Vannastavne aktivnosti isključivo se održavaju van radnog vremena što uzrokuje nezadovoljstvo kod roditelja.

Roditelj iz vrtića „Palčica“ je dala primer iz tog vrtića da se ovakvi časovi organizuju subotom.

***Pitanje roditelja zašto su oformljene mešovite uzrasne grupe?***

Direktor Ustanove, Jašo Šimić dao je odgovor na ovo pitanje u smislu da su akadamske insitucije dale preporuku i prednost ovakvim grupama nad grupama u kojima su deca istog uzrasta.

Takođe, rekao je da se ogrupe ne formiraju na osnovu ličnog nahođenja vaspitača i stručne službe nego da se nakon završenog postupka podnošenja molbi za upis, u aprilu mesecu, vrši obrada podataka i popunjavaju postojeće grupe dece.

***Primedba roditelja na neadekvatan prostor u kome borave dece u vrtiću „Lastavica“ u pogledu na veličinu radne sobe.***

Direktor Ustanove, Jašo Šimić naveo je da je popunjenost zabavišnih grupa ostvarena u procentu od 52%. Popunjenost obdanišnih grupa je 100% pa i preko tog procenta.

Preko 200 dece što jaslačkog što obdanišnog uzrasta je ostalo neupisano od konkursa u aprilu 2015. godine.

Predškolska ustanova „Naša radost“ nema dovoljno smeštajnih kapaciteta za upis sve dece koja su konkurisala, na osnovu reči direktora Predškolske ustanove „Naša radost“. Iz tog razloga naša Ustanova je uputila Osnivaču pet projekata koji se odnose na proširenje smeštajnog kapaciteta tj. na izgradnju novih vrtića i na unapređenje energetske efikasnosti, koji se iz godine u godinu odbijaju.

***Komunikacija između članova Saveta roditelja***

Predsednik Saveta roditelja Marija Uskoković dala je svoju e-mail adresu kako bi na taj način članovi Saveta između sebe komunicirali i davali predloge oko raznih tema i interesovanja (donacije, sponzorstva, akcije..).

***Sakupljanje novca od roditelja od strane vaspitača***

Snežana Flego, pomoćnik direktora je prenela informaciju o isključivoj zabrani vaspitačima da sakupljaju novac od vaspitača za razne potrebe (radni listovi, potrošni materijal...), te je sugerisala roditeljima da se organizuju tako da na nivou vrtića bude zadužen roditelj koji će sakupljati novac od drugih roditelja.

***Pitanje roditelja za ponude za zimovanje?***

Preko Predškolske ustanove „Naša radost“ više se ne organizuje zimovanje sa decom. Roditelji ukoliko žele poslati decu na zimovanje isključivo sa vaspitačem preko turističke agencije organizuju putovanje.

***Akcije roditelja***

Ukoliko roditelji žele nešto donirati vrtiću, sponzorisati popravke, renoviranje, obnavljanje, svoj predlog daju šefu vrtića, šef vrtića prenosi pomoćniku direktora i na kraju pomoćnik direktora sa predlogom odlazi kod tehničkog direktora koji odlučuje o postupku i načinu sprovođenja planiranih radova u delo.

***Prevoz dece***

Za prevoz dece na ekskurziju, izlet i slično isključivo se angažuje ovlašteni autoprevoznik koji mora imati potvrdu o izvršenom tehničkom pregledu vozila. Prevoz dece sopstvenim prevozom roditelja je zabranjen.

***Završeno u 18.45 časova***

Zapisničar

Kristina Tokodi Križan

Prilog 1:

PREDŠKOLSKA USTANOVA “NAŠA RADOST“

DEL.BROJ: 136/06

DATUM: 02.10.2015.

**HIGIJENSKI MATERIJAL ZA DECU**

**2015./2016.**

**ZA DETE U JASLICAMA DONETI SLEDEĆI POTROŠNI HIGIJENSKI MATERIJAL ZA CELU ŠKOLSKU GODINU:**

* 5 komada platnenih pelena
* 2 komada malih frotirnih peškira
* 4 komada frotirnih parteklica
* 1 kutija krema za lice

**ZA DETE U JASLICAMA DONETI SLEDEĆI POTROŠNI HIGIJENSKI MATERIJAL ZA PRVO I DRUGO POLUGODIŠTE (na godišnjem nivou 2 puta doneti):**

* 200 komada papirnih maramica
* 1 tečni sapun od 500ml , neutralne Ph vrednosti (7,0)
* 2 komada toalet papira
* 1 kutija Pavlovićeva / Pavloderm krema
* 2 pakovanja vlažnih maramica
* 2 rolne papirnih peškira

\*Ukoliko se nešto od gore navedenog potroši vaspitač ima pravo tražiti samo ono što nedostaje!!!

**ZA DETE U OBDANIŠTU DONETI SLEDEĆI POTROŠNI HIGIJENSKI MATERIJAL ZA PRVO I DRUGO POLUGODIŠTE (na godišnjem nivou 2 puta doneti):**

* 100 komada papirnih maramica
* 1 tečni sapun od 500ml , neutralne Ph vrednosti (7,0)
* 4 komada toalet papira
* 6 rolni papirnih peškira
* 2 pakovanja papirnih salveta od 100 komada

\*Ukoliko se nešto od gore navedenog potroši vaspitač ima pravo tražiti samo ono što nedostaje!!!

**ZA DETE U ZABAVIŠTU DONETI SLEDEĆI POTROŠNI HIGIJENSKI MATERIJAL ZA PRVO POLUGODIŠTE A ZA DRUGO POLUGODIŠTE TRAŽITI PO POTREBI:**

* 100 komada papirnih maramica
* 1 tečni sapun od 500ml , neutralne Ph vrednosti (7,0)
* 4 komada toalet papira
* 6 rolni papirnih peškira
* 2 pakovanja papirnih salveta od 100 komada

***OVAJ DOPIS STAVITI NA UVID RODITELJIMA.***

**PRIHVAĆENO OD STRANE SAVETA RODITELJA DANA 01.10.2015.**

Medicinske sestre na preventivi

Prilog 2:

**PREDŠKOLKSKA USTANOVA "NAŠA RADOST"**

*Subotica, Antona Aškerca br.3 tel: 024 64 64 10 e-mail: nasaradost@open.telekom.rs web: nasaradost.edu.rs*

|  |  |  |  |
| --- | --- | --- | --- |
| **Datum:**  | **11.06.2015.** | **Šalje:**  | Kristina Tokodi Križan |
| **Del. droj:** | **102/06** | **Prima:**  | šef objekta i roditelji upisane dece |

**OBAVEŠTENJE**

Poštovani roditelji,

obaveštavamo Vas da su Vaša deca koja su upisana u vrtiće Predškolske ustanove "Naša radost", osigurana 24h od 01.06.2015. do 01.06.2016. na osnovu polise osiguranja 221054, u "Milenijum osiguranju" od posledice nesrećnog slučaja (nezgode).

To znači da, u slučaju nastanka nesrećnog slučaja (nezgode), šef objekta ili vaspitač povređenog deteta, isti prijavljuje Kristini Tokodi Križan. Nakon prijave nesrećnog slučaja (nezgode) na objekat će se poslati formular "Prijava nesrećnog slučaja", koji popunjavate Vi kao roditelj povređenog deteta.

Nakon završenog lečenja, na ime Kristine, u R.Z., preko vaspitača Vašeg deteta poslat ćete sledeće papire:

* popunjeni formular "Prijava nesrećnog slučaja"
* prvi papir koji ste dobili od lekara kada se desila povreda
* zadnji papir od lekara na kojem piše da je lečenje završeno
* Rtg snimke (ukoliko ih imate)
* i ukoliko imate još neke papire od lekara, koje ste dobili u toku lečenja, pošaljite i te

Svi papiri mogu biti fotokopirani.

Osigurani rizici su:

* Trajni invaliditet
* Troškovi lečenja
* Smrt usled nezgode
* Dnevna naknada

Osiguranje Vašeg deteta u iznosu od 125,00 dinara uključeno je u ekonomsku cenu vrtića, za decu koja pohađaju jasle i obdanište, dok za zabavišnu decu (celu grupu), isti iznos skuplja i uplaćuje vaspitač preko uplatnice na blagajni Predškolske ustanove "Naša radost" u Radnoj zajednici.

Ovo obaveštenje staviti na oglasnu ploču dostupnu roditeljima.

S poštovanjem,

Kristina Tokodi Križan

Lice za bezbednost i zdravlje na radu